Rozprávanie príbehov dáva nášmu životu zmysel.
ZAČALO SA TO UŽ DÁVNO
HLAS CONSTANCE WUOVEJ HEREČKA
Ešte pred filmami ľudia rozprávali príbehy pri táboráku.
Je to spôsob, akým sa navzájom milujeme a rastieme ako komunita.
A myslím si, že Warner Bros. vzalo všetky nástroje
a všetky dostupné technológie
a použilo ich na rozprávanie príbehov,
ktoré sú nevyhnutné pre to, čo znamená byť človekom.
Warner Bros. už viac ako 100 rokov pretvára rozprávanie príbehov.
Tvárou v tvár explózii bezprecedentnej technológie,
novému prostrediu a revolučným kultúrnym zmenám...
štúdio priviedlo toto odvetvie do digitálneho veku.
Vývoj vizuálnych efektov bol rýchly
a zistili sme, že máme príležitosti robiť veci,
ktoré sme predtým robiť nemohli.
Nebudem odsunutá na vedľajšiu koľaj, ignorovaná alebo limitovaná.
Myslím si, že nie je nič dôležitejšie ako to,
že ľudia môžu vidieť svoje vlastné príbehy.
Je to najvyššia forma uznania.
Ženy už viac nebudú ticho!
Vďaka nám sa budú dievčatá cítiť silné,
schopné a budú môcť snívať vo veľkom.
Ale zo všetkých drastických zmien éry
vznikol 100-ročný záväzok
voči vizionárskym tvorcom a odvážnym autentickým príbehom.
Sme tu, aby sme ukázali nový pohľad,
a máme na to silu a znalosti.
Nejde o to najať filmárov a nechať ich robiť si, čo chcú,
ale s ich pomocou vytvoriť niečo,
čo snáď diváci ešte nevideli.
POČIATOK
A aby naďalej vzdelávali, zabávali a poučovali nás i ďalšie generácie.
Ako rozprávači príbehov nesieme zodpovednosť
za filmy a príbehy, ktoré rozprávame.
Pre zakladateľov tohto štúdia to očividne niečo znamenalo.
A to sa mi páči na Warner Bros.
a ich poslaní a na tom, čo si zaumienili urobiť.
Pozdvihnúť ľudstvo prostredníctvom príbehov.
Dopekla, idem do toho.
100 ROKOV WARNER BROS. : CLINT, KUBRICK A KRYPTONIT
Päť, štyri, tri, dva, jedna!
Keď odbila polnoc a začal sa rok 2000,
svet privítal úsvit nového tisícročia
a zrod digitálneho veku.
Vzostup internetu
rozpútal šialenstvo nových obchodných príležitostí,
čo vyvolalo zlatú horúčku investícií do dotcom priestoru.
Ale zo všetkých nových digitálnych gigantov vedúcich internetovú revolúciu
nebol žiadny dominantnejší ako America Online.
LÁSKA CEZ INTERNET 1998
Máte poštu.
Spoločnosť AOL, odhodlaná stať sa najväčším mediálnym impériom na svete
a zarobiť majland,
upriamila svoju pozornosť na Time Warner,
čím odštartovala najväčšie podnikové zlúčenie v histórii.
Nemyslím si, že je prehnané povedať, že toto je naozaj historický moment,
doba, v ktorej meníme média a komunikáciu.
Po ohlásení dohody
Warner Bros. presadilo nových lídrov,
ktorí sa budú musieť pohybovať v meniacom sa mediálnom prostredí.
Jedného dňa mi zavolal Bob Daly.
Spýtal sa ma, či sedím.
RIADITEĽ, WARNER BROS.
Povedal som mu: "Bob, ležím, pretože je šesť hodín ráno."
A on: "Zabudol som. Som v New Yorku."
A potom: "S Terrym odstupujeme.
A chceli by sme, aby Barry Meyer prevzal prácu Boba Dalyho ako predsedu.
A boli by sme radi, keby sa z teba stal nový Terry Semel."
Alan Horn začal spolupracovať s Dalym a Semelom v roku 1996 po tom,
čo jeho spoločnosť Castle Rock Entertainment
získalo Time Warner.
Warner Bros. bolo špičkou vo svojom obore,
takže predstava riadiť ho s Barrym Meyerom bola veľmi vzrušujúca.
Pracoval som v štúdiu od roku 1971...
PREDSEDA, WARNER BROS.
...takže som tam bol 25 rokov.
Barry Meyer prišiel do Warner Bros. ako manažér pre obchodné záležitosti
a po firemnom rebríčku sa vyšplhal
až do najvyššej funkcie.
Keď som sa stal generálnym riaditeľom,
cítil som sa na to naozaj pripravený.
Cítil som, že Bob a Terry odviedli skvelú prácu,
a bolo pre nás dôležité ísť v ich stopách
a udržať toto štúdio v popredí
filmovej komunity.
Pre Horna a Meyera to však bola náročná cesta.
Vitajte.
S novým materským podnikom, ktorého cieľom bolo udržať Američanov doma a online,
Warner Bros. cítilo potrebu urobiť pravý opak.
Dostať ľudí z pohoviek do kín.
Po nástupe som povedal: "Chcem natáčať trháky."
Pretože som cítili, že práve tieto filmy zaručia úspech spoločnosti.
Musíme dať divákovi
dôvod sadnúť si a sledovať film na veľkom plátne.
Horn zrealizoval svoju víziu prostredníctvom knihy pre deti,
ktorú napísala neznáma britská spisovateľka.
Ešte nebola vydaná v Amerike,
práve ju vydali v Británii.
Prvú knihu o Harrym Potterovi objavil David Heyman,
vedúci produkcie, ktorý pre nás pracoval v Londýne.
Písanie bolo také živé,
s postavami ste sa vedeli stotožniť...
PRODUCENT, HARRY POTTER
...svet bol vykreslený veľmi detailne a skutočne.
Bol to príbeh, ktorý ma oslovil.
Kto by nechcel ísť do čarodejníckej školy ako Rokfort?
Temná a komplexná sága o dospievaní
odohrávajúca sa v britskej čarodejníckej internátnej škole.
Warner Bros. videlo jej potenciál
spustiť revolúciu v rodinnej zábave
a kúpilo nedokončenú sériu od debutujúcej autorky J.K. Rowlingovej.
HARRY POTTER A VÄZEŇ Z AZKABANU
Keď knihy vyšli, stali sa svetovým bestsellerom.
Tri, dva, jedna...
Zrazu bolo rozhodnutie natočiť film o Harrym Potterovi
jasné ako facka.
Výzvou bolo, samozrejme, prezentovať to publiku,
ktoré sa už zamilovalo do knižnej predlohy.
Ak sa im nepáči, tak sa im naozaj nepáči.
Zažili sme obrovské množstvo teroru...
REŽISÉR, HARRY POTTER
...pretože to bola v tom čase najpopulárnejšia kniha na svete.
A keby som to pokazil, zabilo by to celú franšízu.
Chris Columbus, režisér rodinných klasík ako Sám doma a Otec v sukni,
bol vybraný pre svoju jedinečnú schopnosť pracovať s deťmi.
Ale Columbus nikdy predtým nepracoval na fantasy franšíze
takéhoto rozsahu.
Natáčať prvý film bolo desivé,
pretože práve ten vytváral predlohu
pre každú ďalšiu časť.
Takže ma poslali letecky do Škótska stretnúť sa s J.K. Rowlingovou.
A ona mi povedala: "Povedzte mi, akú máte predstavu."
Ja na to: "Prvý film musí byť takmer rozprávkový,
Harryho pozvú do sveta Rokfortu
a my sa doň zamilujeme.
Ale potom v druhom filme to začne byť temnejšie
a Väzeň z Azkabanu
bude naozaj temný a komplexný."
A nevedel som, čo na to povie.
A povedala: "Presne tak si to predstavujem aj ja."
Raz, dva, tri, akcia!
Pamätám si, že počas prvého filmu sme stále riešili, ako to natočíme.
HEREC, HARRY POTTER
Či už Hagrida alebo metlobal.
Nevedeli sme, ako na to.
PROGRESIA VIZUÁLNYCH EFEKTOV
Nová technológia umožnila Columbovi a jeho tímu
dosiahnuť doposiaľ nevídané vizuálne efekty,
ktoré sa zdali byť ako skutočná mágia.
Si čarodejník, Harry.
Dokonca ako dieťa ste si uvedomovali:
"Pracujem s najlepšími ľuďmi na svete
a vymýšľame, ako knihu priviesť k životu."
Bol som úplne ohromený jeho rozsahom
a vizuálnymi efektmi a, samozrejme, príbehom.
A zamiloval som si to.
Uvedomil som si, že je to veľmi komplexný vesmír.
Pamätám si, ako sme s Alanom leteli do Londýna,
aby sme videli prvý zostrih,
a keď sa film skončil,
len sme vstali a objali sa.
Prvá časť Harryho Pottera zožala úspech u kritikov i na kasách
a odštartovala globálnu franšízu,
ktorá transformovala filmový priemysel
a uchvátila celú generáciu.
Ľudia si nechceli len pozrieť film a ísť domov.
Chceli sa cítiť ako súčasť tohto sveta.
A vybudovalo to obrovské komunity okolo vecí, ktoré všetci milovali.
A to skutočne ukázalo, že tieto franšízy majú nevyčísliteľnú hodnotu.
Pre veľký potenciál Harryho Pottera sa zdalo,
že Warner Bros. rozlúštilo tajomstvo úspechu megafranšízy.
Ale triumf štúdia nemohol zamaskovať zmätok,
ktorý sa odohrával v novom AOL Time Warner.
Mali sme rozličné ciele.
Pri ľuďoch z AOL ste vždy cítili,
že chcú len navýšiť akcie, aby mohli predať svoj podiel a ísť ďalej.
Zvýšiť výnosy bez ohľadu na cenu.
Takto sme my spoločnosť neriadili.
Mali ste dve veľmi odlišné kultúry, ktoré sa snažili spolupracovať,
no od začiatku to proste nedávalo zmysel.
A presne v tom istom čase praskla dotcom bublina.
Dnešné varovania o klesajúcich ziskoch spoločností
poslali Dow dole o 292 bodov.
Nasdaq o 109.
A zrazu hodnota AOL nebola taká ako kedysi.
TO JE AOL, PRIATELIA
Strašný obchod.
Stál ma veľa peňazí. Každého stál veľa peňazí.
Boli to temné časy.
AOL PREPUSTÍ ĎALŠÍCH 1 700 ZAMESTNANCOV
A určite sa o tom písalo do nemoty...
PREDSEDA, WARNER BROS. TELEVISION
...ako o jednej z najhorších
obchodných transakcií v histórii biznisu.
AOL VYKÁZALA REKORDNÚ STRATU 99 MILIÁRD $
Keď akcie Time Warner klesali,
tlak udržať potápajúcu sa loď nad vodou
spočíval na pleciach štúdia
a konkrétne jednej divízie,
Warner Bros. Television.
Keď som prišiel do Warner Bros.,
jediným najdôležitejším cieľom
bolo priviesť sem nových ľudí, ktorých som považoval za najlepších,
najtalentovanejších a najpútavejších producentov v celej televízii.
Najať tých správnych ľudí, uhnúť im z cesty
a nechať ich robiť si svoje.
Peter Roth vo svojej novej úlohe stavil na kreatívnych individualistov,
aby posunuli hranice televízie.
Dostal som veľa scenárov,
väčšina z nich ma nejako zvlášť nezaujímala.
Ale jeden scenár, Západné krídlo, som si zamiloval.
Dvíham telefón, volám Aaronovi Sorkinovi.
Vravím: "Čau, Aaron, len chcem, aby si vedel,
že tento scenár je výnimočný.
No musím ti povedať,
že v histórii televízneho vysielania
sa žiadna šou neodohrávala vo Washingtone DC."
Nebol dôvod, aby si niekto myslel,
že táto show bude úspešná.
NBC mi ukázala obrovské množstvo výskumov,
v ktorých sa ľudí pýtali, či chcú pozerať šou o politike.
Odpovedali: "Určite nie."
Ale to, že to nevyšlo predtým,
neznamená, že to nevyjde aj teraz.
A niečo také geniálne ako toto?
Prečo nie?
Klapka, po siedme.
Rytmus Aaronovho písania je veľmi špecifický.
Nie každý herec to dokáže.
- Josh odchádza? - Nie.
- Naozaj? - Nie.
- Je to tvoj priateľ. - Áno, je.
- Vravel Caldwell... - Billy, nechcem o tom hovoriť.
Také...
Keď sa to snažíte zostrihať, je to naozaj trhané.
Ak od toho ustúpite, máte pocit, že ste v kine.
A tak Tommy Schlamme, ktorý režíroval prvú časť,
navrhol,
aby sme to posunuli.
Netrestajte posla, Leo.
A prečo nie, Bonnie?
- Päť minút? - Prosím.
Samotný pohyb pomôže rytmu.
To bolo na Západnom krídle v Tommyho rukách to špecifické.
S týmito ľuďmi musíme pracovať.
A kde berieš tú drzosť...
- Ja viem. - Al Caldwell je dobrý muž.
Al Caldwell tam nebol.
Vravím, že bojuješ s kresťanskou pravicou,
všetkých hádžeš na jednu kopu a robíš z nich hlupákov.
Doslova som vyskočil, keď som uvidel prvý pohyblivý záber,
a povedal som: "Božemôj, akoby to režíroval Scorsese!"
Bolo to tak krásne napísané, tak pútavo.
Taká idealizovaná verzia Bieleho domu,
ktorú sme všetci zúfalo potrebovali vidieť.
Všetci, čo tu pracujú, mi musia niečo sľúbiť.
Že nikdy nebudú
pochybovať o tom, že aj malá skupina odhodlaných občanov môže zmeniť svet.
Viete prečo?
Pretože každá zmena začína pri nich?
Počuli sme o mnohých ľuďoch, ktorí vstúpili do politiky
po pozretí Západného krídla.
Do televízie to prinieslo niečo,
čo tam tuším ešte nebolo.
Nedá sa poprieť, že hodinová dráma
skutočne povýšila šou ako Západné krídlo.
Táto koncepcia televízie by mohla konkurovať tomu,
čo vidíme na veľkom plátne.
Seriály ako Západné krídlo boli neoddeliteľnou súčasťou toho,
čo dnes považujeme za rozkvet vrcholnej televízie.
ŽENY Z RODU GILMOROVCOV 2000 - 2007
Nevyzeráš dosť stará na to, aby si mala dcéru.
A ty nevyzeráš ako dcéra.
To je od teba asi veľmi milé.
TRETIA HLIADKA 1999 - 2005
Začiatkom druhého tisícročia
bola televízia uprostred tvorivej renesancie
známej ako zlatý vek televízie...
Moja minulosť nie je tvoja budúcnosť.
Páni, si super.
VERONICA MARSOVÁ 2004 - 2007/2019
...s novými hitmi od Warner Bros.
Tvoji biologickí rodičia neboli odtiaľto.
Tak dobre, pohyb!
POHOTOVOSŤ 1994 - 2009
Keďže najikonickejšie televízne fenomény štúdia naďalej vládli sledovanosti...
PRIATELIA 1994 - 2004
Vyhrali sme!
...toto obdobie Warner Bros. Television
odštartovalo kariéru najväčších hviezd doby
vrátane idola z Pohotovosti, Georgea Clooneyho.
Keď som hral v Pohotovosti, bolo to magických päť rokov
a potom mi vypršala zmluva
a ja som ju nechcel predĺžiť, lebo som už robil filmy
a celkom dobre som si zarábal.
Viete, článok o každom filme, ktorý som natáčal, tvrdil:
"Filmová hviezda z neho nebude."
Medzi televíziou a filmom bola vtedy veľká stigma.
Clooney sa filmovou hviezdou nestal zo dňa na deň,
a to ani po tom, čo vzal jednu z najcennejších rolí v Hollywoode.
BATMAN A ROBIN 1997
Čau, Freeze. Som Batman.
Batman a Robin bol obrovský prepadák,
ktorý kritici zhodili.
Zrazu, pretože ste boli niekým, kto mohol dať filmu zelenú,
vás hodnotili na základe filmu.
Takže sa do vás pre ten film pustia a vy si pomyslíte:
"Veď som len vzal džob."
A tak som to musel začať brať inak:
"Ak ma majú pre nejaký film kritizovať, radšej si vyberiem
lepšie filmy."
DOKONALÁ BÚRKA 2000
Tak poď, ty mrcha!
Dokonalá búrka bol obrovský hit.
So mnou to nemalo nič spoločné. Je to film o veľkej vlne.
No povedal som si: "Keďže si na mne pre Batmana zgustli,
pripíšem si za to všetky zásluhy."
Po tom, čo si Clooney spravil meno,
využil svoj vzťah s Warner Bros.
na predefinovanie toho, ako má vyzerať moderná filmová hviezda.
DANNYHO JEDENÁSTKA 2001
Toto je absolútna bomba.
Chce to len plán a dobrú partiu.
Clooney založil produkčnú spoločnosť s režisérom Stevenom Soderberghom
a dvojica stavila na modernú adaptáciu
klasiky z dielne Warner Bros., Dannyho jedenástky.
Nemyslel som si, že by to Steven chcel natočiť,
pretože bol tak trochu nezávislým autorom.
A on povedal: "Viem, ako to natočiť.
Musíme obsadiť samé veľké hviezdy."
Tak čo, chlapci? Nechcete skupinovú zľavu?
A teraz si držte gate.
Kasíno ťa vždy oholí.
Len ak by si dostal dobrú kartu a veľa stavil,
môžeš oholiť kasíno ty.
Toto si si nacvičil, čo?
Tak trochu. Nebolo to moc rýchle?
Nie, bolo to dobré.
Vysoké tržby spravili z Dannyho jedenástky hit,
ktorý Warner Bros. zarábal ešte mnohé roky.
Clooney však využil dobrú vôľu štúdia
a peniaze použil na niečo osobnejšie.
Snažili sme sa to robiť v štýle "jeden pre nás, jeden pre nich".
A bola to férová dohoda. Clint na to pristúpil:
"Natočím veľký komerčný film a vy ma necháte natočiť si môj malý film."
DOBRÚ NOC A VEĽA ŠŤASTIA 2005
Nesmieme si mýliť nesúhlas s nelojálnosťou.
Slobodu v zahraničí nemôžeme brániť tým, že ju u nás ponecháme napospas osudu.
Clooney sa za aj pred kamerou
rozhodol stavať na odkaze
spoločensky uvedomelého filmovania.
- Prečo ma vyšetrujú, Fred? - Kašli na to.
BERLÍNSKE SPRISAHANIE 2007
Tieto filmy hovoria o skutočne vážnych problémoch,
a Warner Bros. bolo ochotné urobiť odvážne rozhodnutia.
Vzťahy s ľuďmi ako George Clooney boli pre štúdio rozhodujúce.
Ak boli dobré,
títo talentovaní ľudia sa vrátili,
takže je užitočné mať projekt, ktorý s nimi rezonuje.
Zabili ich, Michael.
Tie malé farmy, rodinné farmy.
Je ťažké dokonca aj uvažovať o natočení Michaela Claytona.
Tento film je veľké sústo.
Keď som ho písal, bol som veľmi nahnevaný.
REŽISÉR/SCENÁRISTA, MICHAEL CLAYTON
Prípad vo filme je založený na skutočnom prípade.
Je o momente, keď sa ľudia rozhodnú urobiť nesprávnu vec.
A musím povedať,
že keď sme posadili ľudí z Warner Bros.,
povedali: "Viete, zopár ľudí naštvete."
A my na to: "Čo to pre vás znamená?"
A oni na to: "Koho to trápi? Ideme do toho."
Ja nie som ten chlap na zabitie.
Mňa si kúpite.
Ste taká slepá, že ani nevidíte, kto som ja?
Warner Bros. bude mať vždy v mojom srdci špeciálne miesto,
pretože boli veľmi odvážni v časoch,
keď to nebolo ľahké.
Clooneyho honba za natáčaním zmysluplných príbehov vo Warner Bros.
vyvrcholila v roku 2012 filmom Argo.
Pôvodne som mal tú rolu hrať ja.
Chystali sme sa na to a potom zavolal Ben.
A Ben práve nakrútil pár filmov,
ktoré boli naozaj dobré.
A povedal: "Chcem ho režírovať."
A ja na to: "Super."
"A chcem aj tú rolu."
A ja: "Kurva!"
Budeme sa tváriť, že robíme film.
Prídeš do Hollywoodu ako hviezda...
- Áno. - ...ale nič neurobíš?
- Nie. - Tak to zapadneš.
Scenár poňal inak ako my.
Naša verzia Arga bola zábavnejšia.
A on povedal: "Myslím, že je v tom aj viac trileru."
- Čo robíte na filme? - Som producent.
Koproducent. Čo ste robili naposledy?
Vaše stredné meno?
- Leon. - Zastreľte ho. Je to americký špión.
Naozaj si myslíte, že na tom bude záležať,
keď na nás budú mieriť?
Ten príbeh je to jediné, čo môže zabrániť výstrelu.
Zrušili operáciu.
Ideme do toho.
- Ty nerozhoduješ o tom, či sa uskutoční. - Jednosmerné zrkadlo.
Urobíme to!
Odviedol skvelú prácu a získal Oscara za najlepší film.
Dostať dobré filmy na veľké plátno,
také filmy, ktoré nemajú zaručený úspech,
je veľmi ťažké.
A nechcem zhadzovať komerčné filmy,
pretože ma bavia a vlastne si myslím, že sú pre nás dobré,
ale nemôže to byť na úkor filmov, ktoré vás hlboko zasiahnu,
a dúfam, že tie si stále nájdu svoju cestu.
Počas digitálneho veku sa Warner Bros. dokázalo udržať
na oboch stranách filmovej priepasti...
SKRYTÁ IDENTITA 2006
Nikto ti nedá nič zadarmo.
Musíš si to vziať.
INVICTUS: NEPORAZENÝ 2009
...a tým zabezpečilo rovnováhu v podobe umelecky odvážnej práce ocenenej kritikou.
Teraz je čas budovať náš národ.
Zdravím, páni.
A pokračovaní filmov lámajúcich rekordy, ktoré sa oplatilo natáčať.
HOBIT: SMAUGOVA PUSTATINA
Nepriateľ sa pripravuje na vojnu.
Ale nový ambiciózny autor v štúdiu mal víziu filmu,
ktorá túto dichotómiu úplne prekonala.
Cítil som čoraz väčšiu priepasť medzi vážnou drámou
a veľkými trhákmi, ktoré v tom čase používali CGI.
Vždy som toto rozdelenie nenávidel, pretože mám pocit, že ako filmár
sa snažíte rozmazať tieto hranice
a vytvoriť niečo, čo snáď diváci ešte nevideli.
REŽISÉR/SCENÁRISTA/PRODUCENT, TEMNÝ RYTIER
Režisér Christopher Nolan, ktorý sa dostal do povedomia filmom Memento,
sa udomácnil v roku 2002 vo Warner Bros.
temným trilerom Insomnia.
- Urobil si si kópiu? - Čože?
Snažíš sa na mňa urobiť dojem?
Mladý autor sa však chystal preraziť
s najikonickejším superhrdinom štúdia,
ktorý bol pripravený na prerod.
S Batmanom sa dostali do bodu,
v ktorom predchádzajúcej iterácii franšízy trochu došiel dych,
a v skutočnosti nevedeli, čo s tým chcú robiť.
Keď sa Tim Burton ujal tejto postavy,
vytvoril absolútne brilantný
a výnimočný svet, v ktorom bola táto postava tiež výnimočná.
Nenatočila sa však iná verzia,
v ktorej dovolíte Batmanovi stať sa touto výnimočnou postavou,
ale pokúsite sa vykresliť relatívne realistický svet.
A to som navrhol Warner Bros.
Pokúsiť sa zobraziť filmový svet
realisticky.
TEMNÝ RYTIER
A pomyslel som si: "Tento chlap má inú interpretáciu Batmana.
Veľmi múdru."
Asi mu pomohol britský prízvuk.
Vďaka nemu pôsobíte v očiach tých, čo vás počúvajú,
oveľa inteligentnejšie.
Ale mali sme s ním skvelé stretnutie, bol veľmi pôsobivý,
a tak sme do toho šli.
Nolanova vízia Batmana v realistickom svete presvedčila
Warner Bros. natoľko, že mu odovzdali jeden zo svojich najcennejších majetkov
a k tomu rozpočet, s akým Nolan doposiaľ nepracoval.
Na filme Batman začína bol najstrašidelnejší jeho dosah
a to, ako natočiť tieto neuveriteľné vizuály.
PRODUCENTKA, TEMNÝ RYTIER
Chrisa vždy lákalo natáčanie filmov,
pri ktorých majú diváci pocit,
že sa môžu dotknúť toho, čo práve pozerajú.
A chcel to dosiahnuť tak,
že bude všetko natáčať čo najpraktickejšie.
Naozaj som sa snažil napodobniť dosah akéhokoľvek akčného filmu,
nielen komiksového, s ktorým sa diváci vedia stotožniť.
A tak sme pracovali s miniatúrami.
Natáčali sme na skutočných miestach.
S filmami sme obišli celý svet.
S myšlienkou, že Batman v určitom zmysle nie je superhrdinom.
Rád žartujem, že ak má superschopnosť, je to veľké bohatstvo,
takže je schopný kupovať veci a dávať dokopy všeličo možné,
čo môže využiť v boji proti zločinu.
BATMAN ZAČÍNA 2005
Tak čo poviete?
Dá sa objednať v čiernej?
Na tejto postave nie je nič magické.
A preto sa s ním diváci vedia stotožniť.
Každý z nás by teoreticky mohol byť Batman.
Čo si, dopekla, zač?
Som Batman.
Chris tomu dodal dôveryhodnosť, vďaka ktorej som mal pocit,
že nejde o postavu z komiksu.
Mne sa zdal skutočný.
Batman začína pretvoril pôvodný príbeh,
no Nolan posunul svoju víziu ešte ďalej...
so zloduchom, ktorý sa vymyká žánru.
TEMNÝ RYTIER 2008
Keď sme vytvorili tento súčasný a realistickejší svet,
pokúšali sme sa zistiť, aký by v ňom mohol byť Joker.
Čo ťa nezabije, to ťa jednoducho...
dorazí.
Bez ohľadu na to, čo môžete povedať
o všetkých filmoch so superhrdinami, ktoré vyšli pred týmto,
iba Chris Nolan k nemu pristúpil
ako ku krimi trileru.
Bola to jedna z najlepších filmových sérií,
jedna z najlepších franšíz,
a, samozrejme, jeden z najlepších filmov o superhrdinoch,
aké sa kedy natočili vo Warner Bros.
BATMAN STÁLE LÁME REKORDY
Temný rytier sa stal najziskovejším filmom roku 2008,
ale jeho skutočný odkaz presahuje výšku tržieb.
Temný rytier mal veľký ohlas
a rozhodne sa zdalo, že by sme mohli byť nominovaní na Oscara,
ale nestalo sa tak.
A potom v ďalšom ročníku
Akadémia umožnila desať nominácií v kategórii Najlepší film
a hovorilo sa o tom ako o "pravidle Temného rytiera".
Christopher Nolan podnietil
nové prekvitajúce hnutie vo filmovej tvorbe.
Prečo sú pre teba sny také dôležité?
POČIATOK 2010
V mojich snoch sme stále spolu.
Veľa sme natáčali v tunajších priestoroch. Najmä v Stage 16.
Ide o najväčší stage v Hollywoode, najvyšší stage,
ktorý bol zdvihnutý, aby bol strop vyšší.
Nakrútili sme tu scénu japonského hradu,
v ktorej sme rozbili okná vodnými delami.
Počas nasledujúcej dekády vo Warner Bros. posúval žáner
k lepším a osobnejším cieľom...
NÁVRAT TEMNÉHO RYTIERA 2012
...čím nanovo definoval, čo je filmový trhák.
Či už je to Temný rytier,
naše šance na medzihviezdne cestovanie...
...alebo čokoľvek iné, chce tento koncept preniesť
do maximálneho filmového zážitku, čo sa týka osvetlenia a rámcovania,
aby vyrozprával pútavý príbeh.
Je nesmierne dôležité,
aby jednotlivé hlasy boli podporené štúdiovým systémom.
Bolo o mňa veľmi dobre postarané
a naozaj som si užíval pocit bezpečia
skúseného štúdia okolo mňa.
Stroj, ktorý by sa dal ovládať na základe mojich tvorivých impulzov.
Pracovať v tomto systéme bolo pre mňa obrovské privilégium.
Zatiaľ čo Warner Bros. pokračovalo vo svojej legendárnej histórii
a spolupracovalo s najväčšími menami v biznise,
každá celebrita sa chcela v štúdiu ocitnúť na jednom mieste.
- Sedem, šesť, päť... - Tlak...
- Ideme na to. Áčko, pripravení? - Štyri, tri, dva,
- jedna... - Roy, technika.
The Ellen DeGeneres Show.
S meniacim sa zoznamom hostí najväčších hollywoodskych hviezd
Ellen vládla na dennej scéne takmer 20 rokov.
- Darí sa vám celkom dobre. - Hej.
Ale predtým, než ju poznala celá Amerika,
sa Ellenina dominancia na dennej scéne zdala takmer nemysliteľná.
Veľa ľudí si nemyslelo, že to bude fungovať.
Veľa ľudí si myslelo, že ženy v domácnosti cez deň...
MODERÁTORKA
...žehlia a nosia zástery,
a preto sa nebudú pozerať na lesbu.
A to ma, samozrejme, nahnevalo,
pretože sa na ňu nepozerali ani v noci, takže...
Nemala som kedy vysielať. Na lesbičku v televízii nebol vhodný čas.
ÁNO, SOM LESBA
Ellen DeGeneresová sa zapísala do histórie televízie v roku 1997,
keď sa vyoutovala vo svojom sitkome Ellen.
Svoje tajomstvo prezradila svojej terapeutke,
ktorú hrala Oprah Winfreyová.
Urobila som to bez premýšľania.
Ellen sa ma spýtala a ja som súhlasila.
OPRAH WINFREYOVÁ HEREČKA
A až keď som to spravila,
uvedomila som si, že ide o veľkú vec.
ALABAMA SABOTUJE 'ELLEN'
Nechceme, aby sa životný štýl gejov a lesieb
predvádzal v obývačkách amerických domovov.
Boli to 90. roky
a vtedy sme ešte nevideli šou s homosexuálnou protagonistkou.
ZO SKRINE NA POVALU: ABC RUŠÍ 'ELLEN'
Bola som vraj "nedotknuteľná" a nikto ma nenajímal.
O pár rokov neskôr,
keď sa začala vysielať The Rosie O'Donnell Show,
Warner Bros. potrebovalo nového moderátora talkshow.
Obsadiť do mainstreamovej dennej talkshow
homosexuálnu komičku
bolo pre Warner Bros. obrovské riziko.
Po mojom súhlase účinkovať v šou
malo Warner Bros. problém s jej predajom.
Pamätám si najčastejšiu poznámku.
Vedúci stanice vraveli:
"Veď ani nenadáva. Nie je vôbec neslušná."
A ja na to: "Kurevská pravda."
Ale veľa ľudí si jednoducho nemyslelo, že to bude fungovať.
Prichádza Ellen DeGeneresová!
A nemohli sa viac mýliť.
Dobre, takže toto sú moje kancelárie vo Warner Bros.
Je to veľmi vzrušujúce, pretože teraz sa tu deje veľa vecí.
Môžem robiť, čo chcem.
"G. Clooney."
Ktorá z týchto dvoch sa ti páči?
Pri tejto sa zamýšľam, čoho sa obáva.
Alebo jej dych... Vieš, keď urobíš toto...
- Áno. - Takto? Áno.
Daj mi mentolku.
Nemôžeš hodiť kameň bez toho, aby si ním netrafil niekoho do tváre.
Proste ho hodíš...
- Božemôj! - Och, Julia Louis-Dreyfusová!
- Čo to... bolo? - Pardon.
- Čo to malo... znamenať, Ellen? - Pardon.
The Ellen DeGeneres Show mala 19 sezón.
Netrvala tak dlho bezdôvodne.
Kľúčovým heslom pre Ellen bola "zábava".
Fakt, že každú epizódu začínala tancom.
Rozosmialo vás to. Cítili ste sa dobre.
Bol to svetlý bod vášho dňa.
Stráviť s Ellen trochu času.
Som vďačná, že som mohla niečo zmeniť
a dať tvár a hlas ľuďom,
ktorí sa cítia sami a nie sú zastúpení v televízii.
Tajomstvo skvelej talkshow
je v schopnosti byť úplne sám sebou
a to je to, čo publikum hľadá.
Ellen našla spôsob, ako byť stále viac a viac prirodzená.
Zatiaľ čo Ellen ovládla vysielanie počas dňa,
hlavný vysielací čas prevzal nový žáner.
Božemôj.
Televízia bez scenára.
Začiatkom druhého tisícročia
sa Warner Bros. pustilo do zoznamovacej šou
Bachelor - Čakanie na lásku.
Čo keby sme natočili šou,
v ktorej by chlap hľadal lásku svojho života
a predstavili by sme mu 25 nádherných žien,
z ktorých by všetky túžili byť jeho manželkou?
Ak sa nad tým zamyslíte, na svetlo sveta vyšiel Princ Krasoň.
Privítajte nášho nového mládenca...
Zvrat v súťažných reláciách tej doby.
Premiéra tejto šou v roku 2022
vyvolala fenomén zoznamovacej reality šou.
Šou sa rozrastala
nielen tu v Spojených štátoch, ale doslova po celom svete.
Ľudia chcú vidieť skutočných ľudí.
Fandia príbehom lásky.
Šou Bachelor - Čakanie na lásku
odštartovala divíziu bez scenára, ktorá sa stala súčasťou popkultúry...
Áno!
...a oslavovala obyčajných ľudí.
Husle majú struny, ale u nás sú to "struny".
Chlapče, ty si môj človek!
Čakal som rok a pol, aby som sa dozvedel niečo o svojich prastarých rodičoch.
- Tak poď! - Mám ísť aj ja? Bože.
Toto je Harry Potter: Rokfortský turnaj štyroch fakúlt!
Keď televízia začala vo veľkom produkovať nový obsah,
Warner Bros. stavilo na osvedčený formát.
Sitkom.
Pomyslel som si: "S kým môžem uzavrieť dohodu,
ktorá môže zmeniť smerovanie komédie?"
A prvým na mojom zozname v roku 1999 bol Chuck Lorre.
Uzavreli sme štvorročný a najdrahší kontrakt
v histórii televíznej komédie.
Bolo to hrozné.
Mal som štvorročný kontrakt a tri roky som bol nanič.
Keby som vošiel do jedálne,
nikto z vedúcich by nezdvihol oči od šalátu a nepozrel by sa na mňa.
A potom v poslednom polroku...
som sa zapojil do projektu, z ktorého vznikol seriál Dva a pol chlapa.
Dal si prečalúniť sedačku. Mne sa páčila viac predtým.
Špinavá?
Áno, lebo každá z tých škvŕn mala svoj príbeh.
Moderná adaptácia Podivného páru.
Seriál Dva a pol chlapa obsadil do hlavnej úlohy Charlieho Sheena
ako playboya milujúceho párty
a dvojzmyselné reči.
Charlie základnému táboru. Už vidím vrchol.
Ale v roku 2007 Chuck Lorre narazil na nápad...
TEÓRIA VEĽKÉHO TRESKU
...ktorý predefinoval vnímanie toho, čo je cool.
SPOLUAUTOR, TEÓRIA VEĽKÉHO TRESKU
Začal to Bill Prady, ktorý mi v 80. rokoch,
keď bol programátorom v New Yorku,
povedal o chlapcoch, s ktorými pracoval a ktorí boli skvelí,
ale úplne nemožní.
Géniovia, ktorí ovládali číslo pí spamäti na 80 desatinných miest,
ale nevedeli sa rozprávať so ženami.
Proste stíchli.
A pamätám si, že som povedal: "Bill, toto je naša šou. Tí chlapci!"
Ty roztrieď protóny a neutróny,
ja mám atómy uhlíka.
Dozvedeli sme sa, že publikum vnímalo týchto chlapcov ako deti.
Bazinga!
Pretože boli veľmi naivní a detinskí.
To nie!
Práve pre toto som chcel mať poradu o maske.
A nechceli okolo seba nikoho,
kto by bol nepriateľský alebo ich mal v paži.
Takže Klingonské scrabble?
Kaley vniesla do roly materinskú lásku.
Bola z nich zmätená, občas rozrušená,
ale vždy k nim bola nežná.
Teda sánka dolu.
Pozri aj sem. Mám tiež svoju tabuľu.
Myslím, že chalani sa cítili odcudzení od zvyšku sveta,
možno od kultúry ako takej.
A riešili to tým,
že mali jeden druhého.
Vytvorili medzi sebou komunitu.
V lete sme išli na Comic-Con a všetky miesta boli obsadené.
Nemohol som neprísť.
Ľudia plakali, len aby videli týchto hercov,
akoby to boli Beatles. A ja som si pomyslel:
"Deje sa tu niečo, čo nikto nečakal."
Teória veľkého tresku zmiešala dokopy veci,
ktoré boli v kultúre populárne.
Vzostup Comic-Conu a fandomu
sa netýkal len určitej skupiny ľudí,
ale oslavoval sa aj v populárnej kultúre
a mainstreame.
Na to sa Teória veľkého tresku zamerala
a naozaj sa tomu oddali.
Dva a pol chlapa a Teória veľkého tresku spravili z Chucka Lorrea
impozantného televízneho autora vo Warner Bros.,
ktorý ešte len začínal.
Áno. To je ono!
Od Mika a Molly cez Mamu
a Mladého Sheldona až po Bob Hearts Abishola.
- Tequila? - Bolo ich niekoľko.
A ty si za ne zaplatil.
Jeden hit za druhým.
Bol to jeden z najúspešnejších vzťahov
v mojej kariére a, úprimne povedané, aj vo Warner Bros. Television.
Keď Chuck Lorre kraľoval sitkomovému kráľovstvu,
vo vedení prebiehala zmena režimu.
Po 12 rokoch vedenia štúdia
Barry Meyer a Alan Horn odstúpili.
Meyer a Horn, ktorí riadili štúdio počas digitálneho veku,
dohliadali na obdobie rozkvetu
kreatívneho a finančného rozmachu vo Warner Bros.
V roku 2013 odovzdali štafetu novému lídrovi,
ktorý plánoval priviesť WB do prvej línie...
GENERÁLNY RIADITEĽ, WARNER BROS.
...vojen superhrdinov.
Kevin Tsujihara chcel skutočne rozšíriť svet DC.
A chceli ho rozšíriť čo najrýchlejšie.
Pretože Marvel nakrúcal viacero filmov.
Novú éru expanzie DC začal v televízii
veterán štúdia WB, Greg Berlanti,
so seriálom o superhrdinoch, ktorý sa volal Arrow.
Greg Berlanti zmenil smer našej spoločnosti a DC,
počnúc seriálom Arrow, potom Flashom a potom Legendami zajtrajška.
A potom Supergirl.
Berlantiho prepojený svet,
známy ako Arrowverse, živil neukojiteľný apetít.
Ale Kevin Tsujihara mal ambiciózne plány konkurovať Marvelu...
na veľkom plátne...
MUŽ Z OCELE 2013
...s triumfálnym návratom najikonickejšieho superhrdinu všetkých čias.
Dáš ľuďom na Zemi ideál, o ktorý by sa mali usilovať.
Časom im pomôžeš vykonať zázraky.
Muž z ocele oficiálne uviedol DC Extended Universe.
Chcete rozpútať vojnu?
BATMAN VS. SUPERMAN: ÚSVIT SPRAVODLIVOSTI
To ten bastard nám sem pritiahol vojnu.
Od ultimátnych súbojov superhrdinov...
JEDNOTKA SAMOVRAHOV 2016
...až po pestrú paletu superzloduchov
DC pretváralo scénu komiksových filmov.
Ale začínajúci filmár
sa chystal vdýchnuť nový život dlho spiacej hrdinke.
Vždy sme chceli prekonávať hranice akčných komiksov.
Cítili sme, že Wonder Woman je na to tá pravá.
Mala som asi osem, deväť rokov, keď som prvýkrát videla Wonder Woman.
REŽISÉRKA, WONDER WOMAN
Bola som očarená obrazom,
symbolikou, pôvabom.
A odvtedy som nikdy neprestala túžiť vyrozprávať univerzálny príbeh,
ktorý prináša krásu do života ľudí a inšpiruje ich.
A keď som natočila Monštrum a zožala zaň úspech,
šla som do Warner Bros. a povedala im: "Chcem režírovať Wonder Woman."
S celoživotnou vášňou pre túto postavu zapôsobila
jedinečná vízia Patty Jenkinsovej o prvej ženskej superhrdinke DC na WB.
Štúdio však nesmierne riskovalo, keďže najalo filmárku,
ktorá nemala žiadne skúsenosti s vedením akčného filmu s veľkým rozpočtom.
O filmoch so superhrdinkami si ľudia mysleli, že nebudú fungovať,
a tak som určite bola pod tlakom každý deň.
Na druhej strane som dostala veľký dar v podobe Gal Gadotovej.
Keď sme sa s Patty stretli, bola to láska na prvý pohľad.
HEREČKA, WONDER WOMAN
Od prvého momentu sme obe chceli povedať rovnaký príbeh.
Nechceli sme, aby Wonder Woman bola tvrdá, drsná a chladná.
Chceli sme, aby z nej bola skutočná žena.
Taká, aké sú všetky ženy.
- Musíme tým ľudom pomôcť. - Musíme pokračovať v misii.
Takže čo? Neurobíme nič?
Nie. V tejto vojne nemôžeme zachrániť všetkých.
- Steve... - Pre toto sme sem neprišli.
Filmy o superhrdinoch sú často zamerané na antagonistov.
Vo Wonder Woman to tak vôbec nebolo.
Film zobrazuje Wonder Woman na jej ceste
stať sa hrdinkou a jej zrodenie do sveta.
- Páľte! - Páľte!
Práve preto sa komiksy o superhrdinoch začali písať.
Boli o tom, čo by ste robili s veľkou mocou
a ako môžete byť hrdinom vo svete.
Postavila som sa.
HEREČKA, WONDER WOMAN
Stála som v kine
s Gal a moja dcéra povedala: "Mami, nikdy som naozaj nechápala,
prečo boli ľudia tebou ako Wonder Woman takí uchvátení, kým som nevidela Gal."
Nie je to len kreslená postavička.
Predstavuje oveľa viac.
Vplyv Wonder Woman siahal ďaleko za hranice kín...
a stal sa symbolom ženskej emancipácie.
Wonder Woman od Patty Jenkinsovej otvorila nový priestor,
najmä pre mladé ženy a dievčatá...
MODERÁTORKA
...v ktorom mali pocit, že sú silné.
VŠETKY WONDER WOMAN STÚPAJÚ
Wonder Woman zbúrala múry toho, čím môže byť superhrdina.
Warner Bros. však posunulo hranice ešte ďalej,
keď venovalo celý film notoricky známemu záporákovi.
Nebol som až taký fanúšik komiksov. Zbožňoval som filmy.
Rozhodne som zbožňoval filmy Chrisa Nolana,
ale naozaj som chcel študovať túto postavu,
natočiť film o jedinečnej osobe.
Vždy sa mi páčilo, čo postava Jokera
predstavuje v komiksoch a filmoch.
Pomyslel som si: "Ak získame do tejto roly skvelého herca,
mohli by sme naozaj v hĺbke preskúmať, prečo je tento človek taký."
Je vám niečo smiešne?
ODPUSTITE MI SMIECH: MÁM OCHORENIE - VIAC NA ZADNEJ STRANE
Bolo ťažké povedať tomu scenáru áno, pretože to bol temný film.
Hlavným hrdinom bol záporák.
Odohrávalo sa to vo svete DC.
Bol tam Joker.
Ale mal to byť iný Joker, ktorého by stvárnil iný herec.
Štúdiu sa však scenár páčil.
Každý, kto si ho prečítal, povedal:
"Páni, toto by mohlo byť skvelé."
Takže sme mu dali šancu.
Zdá sa mi to
alebo je všetko šialenejšie?
Stretol som sa s mnohými skvelými hercami,
ale Joaquin je jedinečný.
Naozaj šiel do hĺbky
a skutočne mal pocit, akoby sa stal Arthurom/Jokerom.
V jednej konkrétnej scéne
zabil v metre troch ľudí z Wall Street
a mal vbehnúť do zanedbaných záchodov
a schovať tam zbraň.
A Joaquin prišiel s otázkou: "Prečo Arthur schováva zbraň?"
A tak som povedal: "Áno, nerobme to.
Urobme niečo iné."
A len my dvaja
sme tam sedeli 45 minút a rozmýšľali, čo iné by sme mohli urobiť.
A povedal som mu: "Mám túto skvelú novú skladbu od Hildur,"
ktorá je našou skladateľkou.
A pustil som mu ju a Joaquin sa začal hýbať do rytmu.
A potom tak trochu zaimprovizoval tento nádherný tanec.
A naozaj rýchlo sme si uvedomili: "To je tá scéna.
Toto je ten moment. Toto je tá metamorfóza.
Tu prvýkrát cíti, ako sa Joker prediera na povrch."
- Čo dostaneš... - To stačilo.
keď skrížiš duševne chorého samotára
so spoločnosťou, ktorá ho zavrhne a zaobchádza s ním ako s odpadom?
- Volaj políciu, Gene. - Poviem ti, čo dostaneš.
- Volaj políciu. - To, čo si, kurva, zaslúžiš!
Nový film o Jokerovi, ktorý dnes vychádza v celej krajine,
vyvoláva obavy z násilia v reálnom živote.
Bola to strašná doba.
Amerika sa zmenila, násilie so zbraňami sa za posledné desaťročie veľmi zmenilo
a v kine sa počas Batmana strieľalo.
Nikdy sme si nemysleli, že by film podnietil násilie,
ale nikdy neviete, ako ľudia nesprávne interpretujú umenie,
a preto sme urobili všetko, čo sme mohli, aby sme sa uistili, že sa to nestane.
Keď film vyšiel, uľavilo sa nám.
Ľudia ho pochopili.
Násilie je deštruktívna a zraňujúca sila.
Joker predstavoval odvážny odklon od komiksového žánru
a bol oslavovaný ako triumf.
Bol nominovaný na 11 Oscarov, vyhral dva
a stal sa najlepšie zarábajúcim filmom s ratingom R všetkých čias.
Ruky hore!
FANTASTICKÉ ZVERY A ICH VÝSKYT
New York je zaujímavejší, než som čakal.
Koncom prvej dekády 21. storočia...
LEGO BATMAN VO FILME 2017
...bola cesta k vysokým tržbám ovládaná
megafranšízami.
KONG: OSTROV LEBIEK 2017
Aby Warner Bros. našlo masový hit mimo komerčného sveta,
nečakane sa obrátilo na filmára,
ktorý bol odhodlaný šíriť novú vlnu vplyvu.
Fakt, že Warner Bros. je správcom príbehov nielen pre Ameriku,
ale aj pre celý svet, znamená obrovskú zodpovednosť.
REŽISÉR, ŠIALENE BOHATÍ AZIATI
Ale to, že som malou súčasťou tejto histórie,
ani nemôžem uveriť, že tu som.
Po sérii populárnych trhákov bol
režisér Jon Chu jednou z najrýchlejšie rastúcich hviezd Hollywoodu.
Ale po desaťročí v tomto odvetví si Chu uvedomil,
že by mal ísť osobnejšou cestou.
Počul som to od samotného priemyslu.
"Nemôžete najať túto osobu alebo tento pár.
Nepôsobia medzinárodne," takže...
som si uvedomil, že je to spiatočnícke a bolo to vo mne.
A ak by som chcel dať do filmu celoázijské herecké obsadenie,
som jeden z mála ľudí, ktorí to dokážu.
A vtedy som objavil Šialene bohatých aziatov.
Mama, sestra, sesternica, všetci mi vraveli: "Musíš si prečítať túto knihu."
Poď do Singapuru.
ŠIALENE BOHATÍ AZIATI 2018
Je čas, aby ľudia spoznali moju krásnu priateľku.
Dotkol sa ma príbeh Rachel Chuovej,
Američanky ázijského pôvodu, ktorá ide do Ázie po prvýkrát.
Presne tak som ja cestoval do Hong Kongu.
A tak som sa na to upriamil.
Vedel som, ako povedať tento príbeh.
Najprv to mala byť nezávislá produkcia,
pretože sme si nemysleli, že by to štúdio podporilo.
A potom nám zavolali z Warner Bros.,
čo sa zdalo ako štúdio, ktoré bolo pre film ako tento nemysliteľné.
Ale povedali: "Je to súčasť našej tradície.
Naši zakladatelia boli imigranti.
Máme tradíciu rozprávať príbehy
rôznych kultúr a z rôznych perspektív."
A okamžite šli do toho.
Tri, dva, jedna, akcia!
Bola som nadšená nielen z toho, že natáčame romantickú komédiu
s Američankou ázijského pôvodu v hlavnej úlohe...
HEREČKA, ŠIALENE BOHATÍ AZIATI
...ale aj z toho, že natáčame film o triednom boji a identite.
O vzťahoch s rodičmi a o generačných rozdieloch.
Neodchádzam, pretože sa bojím.
A nemyslím si, že nie som dosť dobrá.
Lebo možno prvýkrát v živote
viem, že som.
To je koniec filmu.
Nešlo o to získať chlapa.
Ale nájsť svoju vlastnú hodnotu a postaviť sa znova na nohy.
A uvažovali sme, že tam dáme "Yellow" od Coldplay.
Warner Bros. sa veľmi obávalo: "Čo to hovorí?
Ako to budú ľudia interpretovať?"
A povedal som im:
"Chcem znovu vlastniť to slovo
a táto pieseň nám to môže poskytnúť."
A verili mi.
Coldplay nám ju najprv nedovolili použiť,
tak som im napísal tento list.
"Milí Chris, Guy, Jonny a Will,
viem, že je to trochu zvláštne, ale celý život mám
komplikovaný vzťah k žltej farbe.
Od používania tohto slova ako hanlivého označovania
na základnej škole
až po filmy, v ktorých zbabelých ľudí označovali ako "žltých",
vždy malo v mojom živote negatívnu konotáciu.
Teda kým som nepočul vašu pieseň.
Prvýkrát v mojom živote
bola tá farba opísaná tým najkrajším a magickým spôsobom.
Farba hviezd,
jej pleti, lásky.
Generácii Američanov ázijského pôvodu a mnohým ďalším dá
rovnaký pocit hrdosti, aký som mal ja po jej vypočutí.
Chcem, aby mali hymnu,
ktorej melódia a slová v nich vyvolajú také krásne pocity ako vo mne,
keď som to najviac potreboval."
A potom o pár hodín neskôr odpovedali
a my sme na ňu získali práva, takže...
Napísal som to tam v strižni, na gauči.
Keď som prvýkrát videl Šialene bohatých aziatov v kine...
HEREC
...bol som naozaj dojatý.
Keď som ja začínal v 80. rokoch,
pre ázijských hercov bolo len veľmi málo príležitostí.
Stále som chodil pozerať filmy
a vždy som si predstavoval alebo sníval o tom,
že hlavný herec
bude mať ázijskú tvár, ktorá vyzerá ako tá moja.
Takže keď som prvýkrát videl Šialene bohatých aziatov v kine,
znamenalo to pre mňa všetko.
Vďaka tomuto filmu som sa rozhodol vrátiť k herectvu
po 22-ročnej prestávke.
Vďaka tomuto filmu zažívam druhú etapu svojej kariéry.
A som veľmi vďačný spoločnosti Warner Bros.,
ktorá tento film natočila, a tiež všetkým zúčastneným.
Vízia Jona Chua o romantickej komédii s ázijským obsadením prekonala očakávania
a stala sa jedným z najväčších filmov roka.
V zákulisí
však došlo v štúdiu k megazlúčeniu.
Po dvojročnom boji s ministerstvom spravodlivosti
telekomunikačný gigant AT&T prevzal kontrolu nad TimeWarner
a novú spoločnosť nazval WarnerMedia.
Štúdio prešlo mnohými reštrukturalizačnými snahami,
ktoré nakoniec viedli k tomu, že sa Ann Sarnoffová
stala prvou ženou vo funkcii generálnej riaditeľky Warner Bros.
Ako rozprávate príbehy a vytvárate programy,
či už ide o celovečerné filmy, televíziu alebo hry...
GENERÁLNA RIADITEĽKA
...ktoré sú relevantné pre ďalšiu generáciu?
Myslím, že je to pre nás všetkých v biznise veľká výzva.
Aby štúdio upútalo pozornosť novej generácie,
stavilo na novú víziu
znovu predstaviť jednu z najikonickejších postáv v histórii hudby.
Elvis sa nepodobal žiadnej filmovej ceste, na ktorej som kedy bol.
REŽISÉR/SCENÁRISTA, ELVIS
Ani vám neviem povedať, koľko ľudí mi povedalo:
"Áno, ale ako chceš nájsť Elvisa?"
Nielenže má jedinečný hlas,
ale je aj jedným z najkrajších a najpríťažlivejších ľudí,
akí kedy chodili po Zemi.
A potom je tu aj štýl, akým sa hýbal.
Takže keď sa pozriem na kasting a na to, ako sme našli Austina Butlera...
KAMEROVÁ SKÚŠKA AUSTINA BUTLERA
...spätne si uvedomujem:
"Vlastne si nemyslím, že som našiel Austina.
Myslím, že Austin našiel tú rolu."
No je to v poriadku, mama
Pre teba je to v poriadku
Je to v poriadku, mama
Narodil sa, aby hral túto rolu.
Vedeli sme, že sa v Austine zrodila nová hviezda.
S perfektným obsadením Elvisa
a Tomom Hanksom, ktorý si zahral neslávne známeho plukovníka Toma Parkera,
sa produkcia začala v Austrálii v marci 2020.
Natáčame film
a scénu, v ktorej plukovník Tom Parker
vedie Elvisa cez showroom.
A chystám sa povedať: "Teraz priveďme Toma na scénu.
A, Tom, ty to rozvedieš."
A vtedy môj prvý asistent povie:
"Hej, Tom musí opustiť scénu. Myslím, že má tú chrípku."
A zvyšok sveta vie, čo sa stane potom, však?
Bol som v lietadle
a dostal som správu.
"Dôverné, Tom Hanks bol pozitívne testovaný na covid."
"Zdravotníci majú protokol, ktorý sa musí dodržiavať.
My, Hanksovci, budeme testovaní, pozorovaní a izolovaní tak dlho,
ako si to bude vyžadovať verejné zdravie a bezpečnosť."
"Dobre, musíme to tu zavrieť. Čo budeme robiť?
Je Tom v poriadku? Čo sa deje?"
Ak sa to rozvinie do pandémie,
nie je možné, aby sme v Spojených štátoch
unikli ďalším infekciám.
A potom už len ochranné obleky, uzavretie scén
a natáčanie filmu sa skončilo.
Pandémia zastavila všetky filmové produkcie
a kiná v celej krajine,
čím ohrozila budúcnosť celého filmového priemyslu.
Panovala skutočná obava, že veľké reťazce kín
nebudú schopné prežiť covid.
Spôsobí to, že ľudia už nebudú chcieť chodiť do kín?
Bolo to strašidelné.
A tu prichádza na rad Warner Bros.
Povedal som: "Pozrite, tento film natáčam pre kiná.
Musíte vidieť Elvisa ako film, Elvisa ako muža
a Elvisa ako interpreta na veľkom plátne."
Austin Butler a Baz neopustili Austráliu.
Zostali tam, prežili covid a tento film natočili
podľa týchto novonavrhnutých protokolov.
Pre mňa je to zázrak.
A vy ste, pán Presley, pripravený lietať?
Áno, som.
Chcem lietať.
Vtiahol ľudí do kín.
Je to jeden z najúspešnejších filmov, ktoré boli vydané od začiatku covidu.
Mojím zámerom pri tvorbe filmu
je priviesť všetky typy ľudí do tmavej miestnosti s cudzími ľuďmi,
aby sa prepojili s tým, čo sa deje na pláne,
a aby sa na pár krátkych okamihov necítili sami.
Všetci sa spolu smejeme, všetci spolu plačeme,
všetci sme dojatí, všetkých nás to chytilo za srdce.
Nie sme sami.
Existuje mnoho spôsobov, akými konzumujeme obsah,
na malých obrazovkách, na televíznych obrazovkách,
ale keď ste v kine, všetko sa zastaví.
Keď som mal asi 17 rokov, môj otec ma...
GENERÁLNY RIADITEĽ
...v sobotu popoludní vzal do kina.
Svetlá zhasli, bolo tam obrovské plátno,
na ktorom sa premietal Bonnie a Clyde,
a bolo to ako kúzlo.
To bol pre mňa začiatok mojej životnej cesty.
Dieťa, ktoré vyrastalo v Brooklyne
a bolo inšpirované toľkými filmami, ktoré natočilo Warner Bros.
BULLITTOV PRÍPAD
A teraz som tu, takže z toho sú podľa mňa...
utkané sny.
Je ťažké tomu uveriť.
Spoločnosť AT&T sa rozhodla spojiť WarnerMedia s Discovery
a vytvoriť tak mediálnu veľmoc.
WarnerMedia pod AT&T a Discovery súhlasia so zlúčením.
Túto novú spoločnosť bude riadiť David Zaslav, šéf Discovery.
Zdravím vás, Warner Bros. Discovery!
WARNER BROS. DISCOVERY GLOBÁLNY KONGRES
Boli navrhnuté aj iné mená?
Ako ste prišli k "Warner Bros. Discovery"?
Povedal som: "Musíme použiť Warner Bros.
Lebo nechcem korporátne meno.
Warner Bros. predstavuje týchto štyroch mužov."
Zlúčenie Warner Bros. Discovery
zavŕšilo dve desaťročia akvizícií,
rebrandingu a firemnej nestability.
Výsledkom zlúčenia bolo silné portfólio.
Spoločne máme šancu byť
najväčšou zábavnou spoločnosťou na svete.
ANIMÁCI 1993 - 1998 / 2020 - 2023
Pretože máme najviac obsahu,
najviac platforiem
a sme globálnejší ako ktorákoľvek iná mediálna spoločnosť.
Keď sa zamyslíte nad obrovským množstvom
duševného vlastníctva tejto spoločnosti,
poskytuje naozaj veľa príležitostí.
Je však nevyhnutné,
aby sme natáčali šou, ktoré skutočne odrážajú svet okolo nás.
Ide o to, kto rozpráva príbehy,
kto je v zákulisí.
Ľudia chápu, že talent môže prísť odkiaľkoľvek.
ZÁKLADNÁ ŠKOLA WILLARDA ABBOTTA
Takto to momentálne chodí
a myslím si, že Warner Bros. odviedlo dobrú prácu.
Otvárajú tomu náruč ešte o niečo viac.
Myslíme si, že je naozaj dôležité nájsť filmárov a hlasy...
PAM ABDYOVÁ GENERÁLNA RIADITEĽKA
...ktoré rozprávajú autentické a pozitívne príbehy o tom,
aké to je byť nimi alebo žiť v ich kultúre.
Takí filmári majú cenu zlata.
Rozprávači príbehov, ktorí chápu, že ste súčasťou kmeňa,
a tak máte pocit, že ste súčasťou ľudstva.
Nepremýšľaš občas o tom, či to všetko stojí za to?
Teda to, za čo bojuješ.
To sa môžeš rovno opýtať, prečo dýchame.
Ak prestaneme dýchať, zomrieme.
Každý z nás má svoj osud, či už konať dobro alebo zlo.
Skvelým príbehom dokážete zmeniť myslenie.
Bratia Warnerovci to pochopili,
Steve Ross to pochopil.
A tak, keď sa dnes zamyslíte nad Warner Bros.,
posledných 100 rokov budovalo neuveriteľný úspech.
To, čo sa začalo ako rodinná spoločnosť,
sa rozrástlo do globálneho impéria zábavy.
Od svojho založenia štúdio pomohlo rozvinúť talent
priekupníkom, vizionárom a tým, čo sa neboja riskovať.
Na oplátku tieto nebojácne hlasy
odzrkadľovali a formovali našu kultúru.
Myslím si, že Warner Bros. vydržalo 100 rokov vďaka tomu,
že neváhalo riskovať a dôverovalo filmárom.
Je nebezpečné o tom písať.
Nasrať, tých chlapcov podržíme.
V priebehu desaťročí
si rozprávači príbehov osvojili
priekopníckeho ducha zakladateľov.
Tá istá odvaha bude inšpiráciou pre nasledujúce storočie.
Robíme to, pretože to máme robiť.
Je to volanie.
Ty si naň odpovedala.
Rozprávať príbehy vo svete,
ktorý túži po smere a nádeji,
má teraz väčšiu hodnotu ako kedykoľvek predtým.
Jedna zo skvelých vecí na tomto štúdiu nespočíva v jeho odkaze.
Nejde o to, čo sa tu stalo, kto tu bol.
Ale o to, kto je tu teraz.
Všetci sme sa tu zišli z rovnakého dôvodu.
Bojovať za skvelé príbehy
a niečo zmeniť.
Milujeme tento biznis a máme pre vás ešte veľa príbehov.
Preklad titulkov: Tímea Varghová